Turo Kartto

Turo Kartto (alk. Tord Hjalmar Karlstedt; ) oli suomalainen näyttelijä, elokuvakäsikirjoittaja ja -ohjaaja. Hän oli lyhyeksi jääneestä urastaan huolimatta yksi Suomen elokuva-alan monitoimisimpia tekijöitä. Kartto teki käsikirjoituksen muun muassa elokuviin Onnellinen ministeri ja Avioliittoyhtiö sekä moniin sodanaikaisiin Puolustusvoimain katsauksiin. Hän näytteli muun muassa elokuvissa Vihtori ja Klaara, Aktivistit ja Rikas tyttö (1939). == Ura == Kartto opiskeli Helsingin yliopistossa vuosina 1932–33 taidefilosofiaa, finanssioppia, kansantaloustiedettä, tilastotiedettä ja valtio-oppia. Hän suoritti saksan ja latinan kielikokeet, muttei mitään kokonaista yliopistotutkintoa. Kartto oli Turun Teatterin näyttelijä vuosina 1936–38. 1930-luvun puolivälissä hän esiintyi Suomalaisen Oopperan opereteissa Giuditta ja Ruhtinatar Jadja. Elokuva kuitenkin veti häntä puoleensa ja hän sai kiinnityksen Suomi-Filmin lyhytelokuva- ja käsikirjoitusosastolle. Suomi- Filmissä Kartto selosti sotapropagandaa sekä suunnitteli, ohjasi ja leikkasi Puolustusvoimain katsauksia. Hän teki lisäksi muutamia vapaa-aiheisia lyhytelokuvia. 1940-luvun alussa Kartto siirtyi skenaristiksi Suomen Filmiteollisuuteen. Hän haavoittui vakavasti rintamapalveluksessa Kannaksella. Ensimmäiset elokuvaroolinsa Kartto teki vuonna 1936. Hänen muistettavimpia elokuvaosiaan ovat muun muassa nuoren aktivistin rooli Risto Orkon aatedraamassa Aktivistit (1939) ja paroni Ahlfeldtin rooli Valentin Vaalan komediassa Rikas tyttö (1939). Hän näytteli myös tohvelisankari Vihtori Vuorenkaiun poikaa Teuvo Tulion tuottamassa ja ohjaamassa elokuvassa Vihtori ja Klaara (1939). Kartto laati käsikirjoituksia moniin elokuviin, kuten Vaalan ohjaamiin draamoihin Jumalan myrsky (1940) ja Antreas ja syntinen Jolanda (1941) sekä Hannu Lemisen komedioihin Täysosuma (1941), jossa Kartto myös näytteli sivuosassa, ja Avioliittoyhtiö (1942). Vihtorin ja Klaaran hän käsikirjoitti yhdessä Teuvo Tulion kanssa. Lisäksi Kartto sanoitti ainakin 15 iskelmää, joista tunnetuin on ”Katupoikien laulu”. Karton ohjaama Rivilotta (1943) oli paljon kiitosta saanut dokumenttielokuva Suomen "naistaistelijoista", mutta se sai ensi-iltansa vasta hänen kuolemansa jälkeen.Jari Sedergrenin blogi == Kuolema == Turo Karton puoliso oli vuodesta 1938 hänen kuolemaansa saakka näyttelijä Liisa Pakarinen. Kartto kuoli tapaturmaisesti 32-vuotiaana Espoossa 19. heinäkuuta 1942. Hän oli ollut kyläilemässä näyttelijäystävänsä huvilalla ja lähtenyt veneellä Siikajärvelle puolenyön jälkeen. Kun Karttoa ei kuulunut takaisin järveltä, häntä alettiin etsiä. Vene löytyi veden täyttämänä, mutta Karton ruumis löytyi vasta lähes kuukausi myöhemmin, 18. elokuuta. Hänen siunaustilaisuutensa pidettiin 22. elokuuta Hietaniemen kappelissa. == Filmografia == === Elokuvaroolit === Vuosi Elokuva Rooli 1936 Onnenpotku vakuutusyhtiö Solidin edustaja 1936 Kaikenlaisia vieraita englantilainen herra 1938 Markan tähden tarjoilija 1939 Aktivistit Kari Raita, nuori ylioppilas 1939 Vihtori ja Klaara Nisse Vuorenkaiku 1939 Avoveteen 2. herra konttorissa / radioselostajan ääni 1939 Rikas tyttö paroni Allan Ahlfeldt 1940 Tottisalmen perillinen Demetrios, kreikkalainen 1941 Täysosuma Klaus Lang 1942 Avioliittoyhtiö Erik Lönn === Käsikirjoitukset === * Vihtori ja Klaara (1939) * Jumalan myrsky (1940) * Antreas ja syntinen Jolanda (1941) * Onnellinen ministeri (1941) * Täysosuma (1941) * Avioliittoyhtiö (1942) === Dokumentit === * So kämpfte Finnland käsikirjoitus, leikkaus * Suomi-Filmin uutiskuvia 1, 5, 8 ja 9/39 (1939) selostaja * Valtion jäänsärkijä Sisu (1939) selostaja * Mitä on Suomi-Filmi? (1939) selostus, ohjaus, käsikirjoitus * Lappeenrannassa opitaan ratsastamaan (1939) selostaja * Katselemme Hietalahden sulkutelakkaa (1939) selostaja * Juhliva palokunta (1939) sommittelu, selostaja * Herää Helsinki! (1939) käsikirjoitus * Heinäpellolta kuningattareksi (1938) selostaja * Akateeminen romukasa (1939) ohjaus, selostus * Iskelmäparaati (1939) ohjaus * Itsenäisyyspäivämme Helsingissä 1940 (1940) selostaja * Lemmenjoki (1940) selostaja * Sävelten kesäkeitto (1940) ohjaus (lyhyt dokumentti) * Suomi-Filmin uutiskuvia 14/40 (1940) selostaja * Puolustusvoimain katsaus 4 (1941) teksti ja selostus * Puolustusvoimain katsaus 5, 7, 8, 9, 10, 11 ja 12 (1941) käsikirjoitus * Puolustusvoimain katsaus 13 (1941) selostaja * Pakkorajalta Syvärille (1941) teksti, selostusteksti * Suomenlahdelta Äänisjärvelle (1942) teksti, selostusteksti * Puolustusvoimain katsaus 33 (1942) käsikirjoitus, selostus, suunnittelu ja leikkaus ==Lähteet== * ===Viitteet=== Luokka:Suomalaiset elokuvanäyttelijät Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Vuonna 1910 syntyneet Luokka:Vuonna 1942 kuolleet